Røveriet fandt sted mod Knox City butikken i Brønderslev kort før klokken 22.00 mandag aften. To ukendte gerningsmænd truede ekspedienten til at udlevere 3000 kroner, med en sort pistol. Det oplyser vagtchef ved Nordjyllands Politi, Henrik Bech. De to gerningsmænd beskrives som yngre mænd. Den ene bar en grå og blåstribet hættetrøje, og var maskeret med et lyserødt tørklæde. Den anden bar ligeledes en hættetrøje. De stak af i en ukendt retning. Nordjyllands Politi kan kontaktes med oplysninger på  telefon 114

Opsummering:
To mænd truede sig til 3000 kroner med en pistol.